Oud-Griekwa 3 j. langer in Frankryk | Netwerk24
Oud-Griekwa 3 j. langer in Frankryk
Deur Marnus Kok 17 Maart 2020 07:54
Die Franse klubrugbyspan Aurillac Auvergne was so ingenome met die spel van die voormalige Griekwa-kaptein AJ Coertzen dat sy kontrak met drie jaar verleng is.
Dié 29-jarige boorling van Bethlehem in die Vrystaat, ’n veelsydige agterspeler, het in 2018 na Frankryk verhuis.
AJ Coertzen duik in 2018 vir Griekwas oor die doellyn. Foto: Gallo Images
“Ek is baie verlig dat my kontrak verleng is. Dit is deesdae baie moeiliker as in die verlede om ’n kontrak te kry. Een van die redes is dat spanne al hoe minder oorsese spelers in hul groep mag hê,” sê Coertzen.
“Dit help beslis dat ek heelagter, vleuel en buitesenter gespeel het sedert ek hier is.”
Hy vertel dat hy sy rugby by Aurillac, in die Franse tweede liga, ProD2, meer begin geniet het toe hy homself oopgestel het om nuwe dinge te leer.
“Ek het vrede gemaak daarmee dat ek nie hulle (die Franse) manier van speel kan verander nie en het eerder aangepas by wat hulle wil hê,” sê hy.
“Ek het dus hierdie seisoen baie meer geniet as my eerste en is opgewonde oor wat die volgende drie jaar inhou.”
Ook in Frankryk is rugby weens die Covid-19-pandemie op ys geplaas.
Meer oor: Frankryk | Griekwas
Steyn in Skotte se Sesnasies-groep
4 by Griekwas aanvaar pakkette
GW-hoof kry ook aanbod vir skeidingspakket
‘Ons moet saam die ekonomie groei en hervorm’ – Ramaphosa
Elon Musk seëvier met ruimtevaart
‘SA leef in virus-vrees’